Ο **Νικόλαος Θεοχαράκης** (γενν. 1956), είναι Έλληνας οικονομολόγος και καθηγητής οικονομικών στο Εθνικό και Καποδιστριακό Πανεπιστήμιο Αθηνών. Έχει συγγράψει αρκετά βιβλία και συνεισέφερε στους τομείς της οικονομικής θεωρίας και της ιστορίας της οικονομικής θεωρίας.

Το Μάρτιο του 2015, ορίστηκε *Γενικός Γραμματέας Δημοσιονομικής Πολιτικής*, και ήταν επικεφαλής του τεχνικού κλιμακίου διαπραγμάτευσης του Υπουργείου Οικονομικών με την Ευρωομάδα (Eurogroup). Στο τέλος του Απριλίου του ίδιου έτους, ο πρωθυπουργός Αλέξης Τσίπρας, πραγματοποίησε αλλαγές στη διαπραγματευτική ομάδα.

Πρώτα χρόνια και εκπαίδευση
---------------------------

Γεννήθηκε το 1956 στην Αθήνα, και φοίτησε στη Βαρβάκειο Πρότυπο Σχολή από όπου αποφοίτησε το 1974. Στη συνέχεια σπούδασε Οικονομικά στο Πανεπιστήμιο Αθηνών και στο Κολλέγιο Τσώρτσιλ του Πανεπιστημίου Κέιμπριτζ, από όπου αποφοίτησε το 1979. Ακόμη, έλαβε το διδακτορικό του από το Πανεπιστήμιο Κέιμπριτζ, το 1991.

Σταδιοδρομία
------------

Ο Νικόλαος Θεοχαράκης διδάσκει πολιτική οικονομία και ιστορία της οικονομικής θεωρίας από το 1988. Προηγουμένως ήταν επίκουρος καθηγητής, και το 2013 προήχθη στη βαθμίδα του αναπληρωτή καθηγητή στο Τμήμα Οικονομικών Σπουδών του Πανεπιστημίου Αθηνών. Το 2019 εκλέχθηκε πρωτοβάθμιος καθηγητής στο τμήμα του. Διετέλεσε δύο φορές διευθυντής του τομέα Πολιτικής Οικονομίας. Πριν την τοποθέτηση του στη θέση του Γενικού Γραμματέα, διετέλεσε διευθυντής του *UADPhilEcon*, του διδακτορικού προγράμματος σπουδών στα οικονομικά του Πανεπιστημίου Αθηνών, καθώς και εκπρόσωπος του Τμήματος Οικονομικών και Κοινωνικών Επιστημών στην Επιτροπή Ερευνών του Πανεπιστημίου Αθηνών.

Επίσης, είχε εργαστεί και στον ιδιωτικό τομέα ως μέλος των διοικητικών συμβουλίων της Εμπορικής Τράπεζας, της Τράπεζας Εγνατία και της Εθνικής Ασφαλιστικής. Πριν την τοποθέτηση του στο Τμήμα Οικονομικών Σπουδών του Πανεπιστημίου Αθηνών, ήταν αναπληρωτής διευθύνων σύμβουλος της εταιρείας *Νικ. Ι. Θεοχαράκης ΑΕ*.

Στις 4 Μαρτίου 2015, τοποθετήθηκε στη θέση του Γενικού Γραμματέα Δημοσιονομικής Πολιτικής από τον ακαδημαϊκό συνάδελφο του, τότε υπουργό Οικονομικών, Γιάνη Βαρουφάκη. Μέχρι το τέλος Απριλίου 2015 ήταν επικεφαλής της ομάδας διαπραγμάτευσης με τους δανειστές της Ελλάδας στις Βρυξέλλες, καθώς και ο εκπρόσωπος του Υπουργείου Οικονομικών στο Eurogroup Working Group. Παραιτήθηκε από τη θέση του Γενικού Γραμματέα Δημοσιονομικής Πολιτικής τον Οκτώβριο του 2015. Τον ίδιο μήνα διορίστηκε επιστημονικός διευθυντής και πρόεδρος του ΔΣ του Κέντρου Προγραμματισμού Οικονομικών Ερευνών (ΚΕΠΕ). Παραιτήθηκε από το ΚΕΠΕ τον Ιούλιο του 2019 και αντικαταστάθηκε τον Οκτώβριο του 2019 από τον καθηγητή Παναγιώτη Λιαργκόβα. Τον Φεβρουάριο του 2016, ανέλαβε Πρόεδρος του ΔΣ του Οργανισμού Μεγάρου Μουσικής Αθηνών.

Έθεσε υποψηφιότητα με το ΜέΡΑ25 στις εκλογές του Μαΐου 2023 στο ψηφοδέλτιο Επικρατείας και σε αυτές του Ιουνίου 2023 στον Νότιο Τομέα της Αθήνας.

Επιλεγμένες δημοσιεύσεις
------------------------

Αγγλική μονογραφία
* *Modern Political Economics: Making sense of the post-2008 world*. (με τους Γιάνη Βαρουφάκη και Τζόζεφ Χαλέβι). London and New York: Routledge. 2011. ISBN 978-0-415-42888-0.

Δημοσιεύσεις στα αγγλικά
* «Disparaging liberal economics in nineteenth-century Greece: The case of "The economist's duck" (με τον Μιχάλη Μ. Ψαλιδόπουλο)». *The European Journal of the History of Economic Thought*. 15 Οκτωβρίου 2015. doi:10.1080/09672567.2015.1088879.
* "The dissemination of economic thought in South-Eastern Europe in the nineteenth century" (με τον Μιχάλη Μ. Ψαλιδόπουλο). In: Heinz-Dieter Kurz et al.: *The Dissemination of Economic Ideas*. Edward Elgar, 2011, ISBN 978-0-85793-557-1. σσ. 161–191.
* «The reception of Adam Smith in Greece: a most peculiar *metakenosis*». *Adam Smith Review* **7**: σελ. 148–165. 13 June 2011. doi:10.2139/ssrn.1864189. .
* «Metamorphoses: The Concept of Labour in the History of Political Economy». *Economic and Labour Relations Review* **9** (2): σελ. 7–38. 2010. doi:10.1177/103530461002000202. .
* «Antipeponthos and reciprocity: the concept of equivalent exchange from Aristotle to Turgot». *International Review of Economics* **55** (1): σελ. 29–44. April 2008. .
* «Nicomachean Ethics Political Economy: The Trajectory of the Problem of Value». *History of Economic Ideas* **14** (1): σελ. 9–54. 2006. .

Ελληνικές μονογραφίες
* *Η νεοκλασική θεωρία της εργασίας*. Αθήνα: Τυπωθήτω. 2005. ISBN 978-960-402-154-3.
* *Μικροοικονομικά υποδείγματα μερικής και γενικής ισορροπίας*. Γιάνης Βαρουφάκης. Αθήνα: Τυπωθήτω. 2005. ISBN 978-960-402-240-3.

Παραπομπές
----------

1. ↑  «ΕΚΠΑ: Τμήμα Οικονομικών Επιστημών - Θεοχαράκης Νικόλαος». *www.econ.uoa.gr*. Αρχειοθετήθηκε από το πρωτότυπο στις 29 Μαρτίου 2017. Ανακτήθηκε στις 2 Αυγούστου 2016.
2. ↑  «Βαρουφάκης και Θεοχαράκης απαντούν στον Στουρνάρα και του λένε πως εκείνος φταίει για τις εκροές καταθέσεων». *www.iefimerida.gr*. 20 Μαΐου 2016. Ανακτήθηκε στις 2 Αυγούστου 2016.
3. 1 2 3  «Ακαδημαϊκό Βιογραφικό Σημείωμα - Νικόλαος Ιωάννου Θεοχαράκης» (PDF). *www.econ.uoa.gr*. Αρχειοθετήθηκε από το πρωτότυπο (PDF) στις 2 Αυγούστου 2016. Ανακτήθηκε στις 2 Αυγούστου 2016.
4. ↑  «ΕΚΠΑ: Τμήμα Οικονομικών Επιστημών - Ανά Τομέα». *www.econ.uoa.gr*. Αρχειοθετήθηκε από το πρωτότυπο στις 19 Ιουλίου 2016. Ανακτήθηκε στις 2 Αυγούστου 2016.
5. 1 2  «Οι νέοι Γενικοί Γραμματείς του υπουργείου Οικονομικών». *Καθημερινή*. 5 Μαρτίου 2015. Ανακτήθηκε στις 2 Αυγούστου 2016.
6. ↑  «Nissan - Νικ. Ι. θεοχαράκης». *www.nissan.gr*. Αρχειοθετήθηκε από το πρωτότυπο στις 9 Απριλίου 2015. Ανακτήθηκε στις 2 Αυγούστου 2016.
7. ↑  Τσίρος, Θάνος (4 Μαρτίου 2015). «Ο καθηγητής Ν. Θεοχαράκης ο νέος εκπρόσωπος στο EWG». *www.thetoc.gr*. Ανακτήθηκε στις 2 Αυγούστου 2016.
8. ↑  «Νέος επιστημονικός διευθυντής του ΚΕΠΕ ο Νικ. Θεοχαράκης». *Καθημερινή*. 28 Οκτωβρίου 2015. Ανακτήθηκε στις 2 Αυγούστου 2016.
9. ↑  Κρημνιώτη, Πόλυ (23 Φεβρουαρίου 2016). «Νίκος Θεοχαράκης, τι θέλει ένας αριστερός στο Μέγαρο». *Η Αυγή*. Ανακτήθηκε στις 2 Αυγούστου 2016.
10. ↑  elen.pelagia (23 Απριλίου 2023). «Το Ψηφοδέλτιο Επικρατείας του ΜέΡΑ25 - Συμμαχία για τη Ρήξη». *ΜέΡΑ25*. Ανακτήθηκε στις 19 Ιουνίου 2023.
11. ↑  «ΥΠΟΨΗΦΙΟΤΗΤΕΣ ΕΚΛΟΓΕΣ ΙΟΥΝΙΟΥ 2023 ΜΕΡΑ25-ΣΥΜΜΑΧΙΑ ΓΙΑ ΤΗ ΡΗΞΗ». *ΜέΡΑ25*. Ανακτήθηκε στις 19 Ιουνίου 2023.

Εξωτερικοί σύνδεσμοι
--------------------

* Επιστημονικές δημοσιεύσεις του Νίκου Θεοχαράκη από το *ResearchGate*

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 249582974
* **BiblioNet**: **41990**
* LCCN: n2010058042
* ISNI: 0000 0003 7022 7457
* GND: 1017063508
* SUDOC: 164668012
* NKC: mzk2012729739

 |

 |